Port Talbot Town FC

Port Talbot Town Football Club (walisisk: Clwb Pêl Droed Port Talbot) er en walisisk fotballklubb fra havnebyen Port Talbot i den sørlige delen av Wales. Klubben ble grunnlagt i 1901 og lagets draktfarger er blå med hvite detaljer, mens bortedraktene er hvite med svart underdel. Port Talbot Town spiller for øyeblikket i den øverste divisjonen Welsh Premier League, og spiller sine hjemmekamper på Victoria Road. Nåværende trener er Mark Jones.

Klubben har per dags dato ikke vunnet det walisiske seriemesterskapet, men spilte finale i det nasjonale cupmesterskapet (Welsh Cup) under 2009/2010-sesongen mot Bangor City FC (2–3). Port Talbot Town deltok også under UEFA Europa League 2010/11, hvor de røk ut i første kvalifiseringsrunde mot den finske klubben Turun Palloseura (1–7).

Kjente spillere med tilknytting til klubben 
  Chad Bond
  Jonathan Coates
  Rhys Griffiths

Eksterne lenker 
 

Fotballag i Wales
Fotballag etablert i 1901
Neath Port Talbot